মঙ্গলবার বর্ধমান সফরে মুখ্যমন্ত্রী, রয়েছে একাধিক কর্মসূচি

কলকাতা: নজর ২০২৬ সালের বিধানসভা নির্বাচন (WB Assembly Election 2026)। নির্বাচনকে পাখির চোখ করে এখন থেকেই তৃণমূল কংগ্রেস শিবিরে প্রস্তুতি তুঙ্গে। আগামী সপ্তাহে ফের জেলা সফরে যাচ্ছেন মুখ্যমন্ত্রী। ২৬ আগস্ট, মঙ্গলবার মমতা বন্দ্যোপাধ্যায় (Mamata Banerjee) যাচ্ছেন বর্ধমানে (Burdwn)।

বীরভূমের পর এবার পার্শ্ববর্তী জেলা বর্ধমান। মঙ্গলবর ২৬ অগস্ট মুখ্যমন্ত্রী মমতা পূর্ব ও পশ্চিম বর্ধমান সফর করবেন। মুখ্যমন্ত্রী মমতা বন্দ্যোপাধ্য়ায় যেদিন বর্ধমানে পৌঁছাবেন সেই দিনই তিনি বর্ধমান মিউনিসিপ্যাল বয়েদ হাইস্কুলের মাঠে প্রশাসনিক সভা করবেন। এই বৈঠকে উপস্থিত থাকতে নির্দেশ দেওয়া হয়েছে দুই জেলার প্রশাসনিক কর্তা, বিধায়ক, সাংসদদের। পূর্ব ও পশ্চিম বর্ধমানে একাধিক প্রকল্পের শিলান্যাস ও উদ্বোধন। সঙ্গে প্রশাসনিক বৈঠকও। দুই বর্ধমানের আধিকারিকদের নিয়ে মুখ্যমন্ত্রী প্রশাসনিক বৈঠক করবেন বলে জানা গিয়েছে। এছাড়াও, প্রশাসনিক দায়িত্বে থাকা ব্যক্তিরা সভায় উপস্থিত থাকবেন। দুই জেলার সরকারি প্রকল্পের উপভোক্তদের হাতে সরাসরি সুবিধাও তুলে দেবেন বলে জানা গিয়েছে। মুখ্যমন্ত্রী জেলা সফরে এসে রাস্তা সহ একাধিক প্রকল্পের শিলান্যাস করতে পারেন বলে জানা গিয়েছে।

আরও পড়ুন: মহালয়ার আগেই ফের বঙ্গে প্রধানমন্ত্রী, সভা নবদ্বীপে

মুখ্যমন্ত্রীর সফরের আগেই প্রস্তুতি শুরু হয়েছে।
তৃণমূলের জেলা সভাপতি, বিধায়ক রবীন্দ্রনাথ চট্টোপাধ্যায় জানিয়েছেন, ২৬ অগাস্ট দুপুর ১২টায় দুই জেলাকে নিয়ে প্রশাসনিক সভা হবে। বেশকিছু প্রকল্পের শিলান্যাস, উদ্বোধন, পরিষেবা প্রদান করবেন মুখ্যমন্ত্রী। বৃহস্পতিবারই মাঠ পরিদর্শন করেছেন প্রশাসনিক কর্তারা। নিরাপত্তা জোরদার করা হচ্ছে।

অন্য খবর দেখুন